10. ΑΝΑΓΚ. ΝΟΜΟΣ υπ’ αριθ. 1318 της 17/26 Ιουλ. 1938 (ΦΕΚ Α΄ 270) Περί συμπληρώσεως διατάξεων αφορωσών τους εφέδρους του κατά θάλασσαν Στρατού. Άρθρ.1.-Αι διατάξεις των άρθρ. 32, 35, 47, 48 και 49 του Α.Ν. 833/1937 «περί στελέχους εφέδρων αξιωματικών του κατά γην Στρατού» εφαρμόζονται και δια τους εφέδρους βαθμοφόρους του κατά θάλασσαν Στρατού, τους προερχομένους μόνον εκ στρατευσίμων. Τα ανωτέρω άρθρα αφορώσι πρόσκλησιν εν καιρώ ειρήνης εφέδρων αξιωματικών προς εκπαίδευσιν. Άρθρ.2.-Έφεδροι υπαξιωματικοί του Β. Ναυτικού κεκτημένοι δίπλωμα Ανωτάτων Τεχνικών Σχολών του Μετσοβίου Πολυτεχνείου ή άλλου ξένου τοιούτου, ανεγνωρισμένου ως ισοτίμου, ανακαλούμενοι εις την ενέργειαν προς ειδικήν εκπαίδευσιν επί ωρισμένον χρονικόν διάστημα, εφ’ όσον διεξέλθωσιν επιτυχώς την εκπαίδευσιν ταύτην, δύνανται κατά την επαναφοράν των εις την κατάστασιν της εφεδρείας να ονομασθώσι σημαιοφόροι του οικείου κλάδου, δια Β.Δ/τος, προτάσει του Υπουργού των Ναυτικών. Άρθρ.3.-Η ισχύς του παρόντος Νόμου άρχεται από της 20 Μαΐου 1938. 